Mario Kempes

Mario Alberto Kempes Chiodi (; emabs 15 Juli 1954) inggih punika lad pasépakbola profésional Argéntina sané malaga dados striker. Ai nyané, Mario, taler satunggil pasépakbola, sané ngajahin ida main sépakbola. Ring yusa pitu warsa ida ngawitin malaga sareng tim yowana miwah ring yusa pat welas warsa, ida ngayering dados pacadang Talleres. Ida kasub dados dados pangripta gol, ring level klub ida kaloktah krana main antuk Valencia, puput dados pangripta gol pinih akéh La Liga ping kalih, miwah ngumpulang 116 gol ring 184 laga liga antuk klub.

Ring tingkat internasional, Kempes punika dados kunci kamenangan Argéntina ring Piala Jagat 1978 ring dija ida ngaripta kalih gol ring final, miwah nampi Sepatu Mas dados pangripta gol pinih akéh. Ida taler ngamenangang Bola Mas antuk pamain pinih becik wimbakara, manadosang ipun silih tunggil saking wantah tiga pamain sané ngamolihanh katiga pasuwécan ring asiki Piala Jagat, sareng antuk Garrincha ring warsa 1962, miwah Paolo Rossi ring warsa 1982.

Kempes ngamenangang Pasépakbola Pinih Becik Amérika Kelod, Pasépakbola Pinih Becik Éropa Onze d'Or, miwah Bola Mas Piala Jagat ring warsa 1978. Ring warsa 2004, ida kaicain dados silih tunggil Top 125 pasépakbola pinih becik sané kantun urip dados pahan saking parayaan wanti warsa  FIFA ka-100. Kempes kaparabin El Toro miwah El Matador.

Pustaka